	                                                                                                                                                                                                 Eelnõu

NARVA LINNAVALITSUS


KORRALDUS
	Narva
	                                                         …………. 2013. a nr 

	
	


Kirjaliku nõusoleku ning tee-ehitusluba väljastamine

1. ASJAOLUD JA MENETLUSE KÄIK

A. Puškini tn 61 kinnistu omanikult laekus läbivaatamiseks piirdeaia püstitamiseks kirjaliku nõusoleku taotlus ning tee-ehitusloa taotlus sisse- ja väljasõidu ehitamiseks koos ehitusprojekti ning riigilõivu maksekorraldusega. Koos taotlustega on esitatud „A. Puškini tn 61 kinnistule tehnika ja ehitusseadmete parkla, piirde ja väljasõidu rajamise ehitusprojekt“, töö nr 78/2013, projekteerija OÜ Olegta. Ehitusprojekti asendiplaani, joonis AS-2, kohaselt A. Puškini tn 61 kinnistul on kavandatud ümbritsetud võrkpiirdeaiaga asfaltkattega parkimisplats, asfaltkattega sissesõit parkimisplatsile koos liikluskorraldusega. Ehitusprojekti seletuskirja punkti 2.1.3.2. kohaselt ehitustööd ehitusprojekti raames viiakse ehitustegevus läbi kolmes etapis:

esimene etapp – parkimisplatsi kahekihilise killustikualuse, olemasolevalt teelt asfaltkattega sissesõidu ehitamine ning väravaga võrkpiirde püstitamine;
teine etapp – välisvõrkude (sademe- ja lumesulamisvee kanalisatsiooni, elektrivarustuse, välisvalgustuse, valvesignalisatsiooni) rajamine ning õli-liivapüüduri paigaldamine;
kolmas etapp – parkimisplatsi killustikualuse katmine asfaldiga.
Arhitektuuri- ja Linnaplaneerimise Ameti peaarhitekt kooskõlastas ehitusprojekti järgmiste märkustega:
1. välja töötada seletuskirja punktis 2.1.3.2. toodud 2. ehitusetapi ehitusprojektid: parkla elektrivarustus ja tänavavalgustus, õli-liivapüüduriga sademe- ja lumesulamisvee kanalisatsioon, valvesignalisatsioon. Välisvõrkude ehitusprojektid kooskõlastada olemasolevate ja projekteeritud tehnovõrkude valdajatega.

2. Välja töötada seletuskirja punktis 2.1.3.2 toodud 3. ehitusetapi ehitusprojekt: projekteerimistingimustele ja joonisele AS-2 vastav asfaltkattega parkimisplatsi ehitusprojekt.

3. Antud kooskõlastus laieneb 1. etapiga projekteeritud piirdeaiale ning asfaltkattega sisse- ja väljasõidule. Antud kooskõlastus ei laiene parklaplatsile, kuna projekteerimistingimustele ja joonisele AS-2 vastav asfaltkattega parkla on plaanis projekteerida vaid 3. etapis pärast välisvõrkude paigaldamist.

A. Puškini tn 61 kinnistul asub tee, mida puhastab Narva linn, kuna see on avalikult kasutatav. Ehitusprojekti kohaselt sisse- ja väljasõit on ühendatud selle avalikult kasutatava teega. Teeseaduse kohaselt avalikult kasutatava tee ehitamiseks on vajalik teeseaduse kohane tee-ehitusluba. Esitatud dokumentide alusel teeseaduse § 21 lõikes 6 toodud tee-ehitusloa väljastamisest keeldumise põhjused puuduvad. Seega tee-ehitusloa andmiseks takistusi ei ole.
Kirjaliku nõusoleku andmiseks piirdeaia püstitamiseks takistusi ei ole.

2. ÕIGUSLIKUD JÄRELDUSED

2.1.
Ehitusseaduse § 16 lõike 1 punkti 3 järgi kohaliku omavalitsuse kirjalik nõusolek on nõutav, kui püstitatakse detailplaneeringu koostamise kohustusega aladele maa-ala piiramiseks piirdeaedasid, mille ehitamiseks on vajalikud kaevetööd.
2.2.
Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada nimetatud seaduse §-s 19 sätestatud nõuete kohane projekt.
2.2.
Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3.
Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.3.
Ehitusseaduse § 12 lõike 2 kohaselt ehitusluba, kirjalik nõusolek või kohaliku omavalitsuse teavitamine ei anna õigust ehitada ilma maaüksuse või ehitise omaniku loata.

2.4.
Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike nõusolekute väljaandmise ja nende väljastamise keeldumise õiguse delegeerimine" on Narva Linnavalitsusele delegeeritud õigus ehitusseaduse § 16 lõike 5 alusel välja anda kirjalikke nõusolekuid ja õigus keelduda neid väljastamast.

3. OTSUS

3.1.
Väljastada kirjalik nõusolek A. Puškini tn 61 kinnistu piiramiseks piirdeaia ehitamiseks.
3.2.
Väljastada tee-ehitusluba A. Puškini tn 61 ümbritsetud piirdeaiaga kinnistu osale sisse- ja väljasõidule ehitamiseks.
4. RAKENDUSSÄTTED

4.1.
Korraldus jõustub seadusega ettenähtud korras.

4.2.
Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

